text: Alvorlig ulykke spærrer hovedvej på ubestemt tid
  14 april 2018 kl. 14.29
  En alvorlig ulykke med to tilskadekomne spærrede lørdag eftermiddag Rute 11 ved Skærbæk.
  
  To er kommet til skade – den ene alvorligt – ved en soloulykke på landevejen mellem Bredebro og Døstrup ved Skærbæk. En bil er rullet om på taget. Det er foreløbigt uklart, hvad årsagen til ulykken er, og politiet kan endnu ikke sige noget om alder og køn på de tilskadekomne. 
  En af de tilskadekomne er fløjet til hospitalet i helikopter
  Politi- og redningsmandskab er på ulykkesstedet, og landevejen mellem Døstrup og frakørslen mod Drengsted vil, ifølge Syd- og Sønderjyllands Politi, være spærret på ubestemt tid i begge retninger.
  Der er etableret omkørsel via Løgumkloster.
  